Izziņa par atzinumos sniegtajiem iebildumiem

|  |
| --- |
| Likumprojekts “Grozījumi Alternatīvo ieguldījumu fondu un to pārvaldnieku likumā” (VSS-157) |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nesaskaņotu jautājumu nav. | | | | | |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |
| --- | --- | --- |
| Datums | (VSS 04.03.2021, saskaņošana 20.07.2021) | |
|  |  | |
| Saskaņošanas dalībnieki | Tieslietu ministrija, Ekonomikas ministrija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

II Jautājumi, par kuriem saskaņošanā vienošanās ir panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
| 1. | 5. Izteikt 18. pantu šādā redakcijā:  “**18.pants. Licencē noteikto papildpakalpojumu un pakalpojumu maiņa**  (1) Ja pārvaldnieks vēlas mainīt licencē norādītos papildpakalpojumus vai 5.panta septītajā un astotajā daļā minētos pakalpojumus, tas vienlaikus ar attiecīgu iesniegumu Komisijai iesniedz:  1) papildinājumus darbības plānā un grozījumus pārvaldnieka iekšējās kontroles sistēmas politikās un procedūrās, kas ir nepieciešami, lai nodrošinātu papildpakalpojumu sniegšanu atbilstoši šā likuma prasībām;  2) šā likuma 10.panta 8.2 daļā minētos dokumentus, ja pārvaldnieks vēlas uzsākt šā likuma 5. panta septītajā vai astotajā daļā minētā pakalpojuma sniegšanu.  (2) Lēmumu par pārvaldnieka licencē norādīto papildpakalpojumu vai šā likuma 5.panta septītajā un astotajā daļā minēto pakalpojumu maiņu Komisija pieņem 30 darbdienu laikā pēc visu šajā pantā minēto atbilstoši normatīvajos aktos noteiktajām prasībām sagatavoto un noformēto dokumentu saņemšanas.”. | **Iebildums.** Likumprojekta 5. pantā ietvertajā Alternatīvo ieguldījumu fondu un to pārvaldnieku likuma (turpmāk – Likums) 18. panta otrajā daļā noteikts, ka lēmumu par pārvaldnieka licencē norādīto papildpakalpojumu vai Likuma 5. panta septītajā un astotajā daļā minēto pakalpojumu maiņu Finanšu un kapitāla tirgus komisija pieņem 30 darbdienu laikā pēc visu šajā pantā minēto atbilstoši normatīvajos aktos noteiktajām prasībām sagatavoto un noformēto dokumentu saņemšanas. Likuma 18. panta trešā daļa paredz, ka lēmumu par atļauju sniegt papildpakalpojumu vai Likuma 5. panta septītajā un astotajā daļā minētos pakalpojumus Finanšu un kapitāla tirgus komisija pieņem 15 darbdienu laikā pēc visu Likumā minēto dokumentu saņemšanas. Likumprojekta 5. pantā ietvertā Likuma 18. panta otrā daļa paredz pagarināt lēmuma par licencē norādīto pakalpojumu maiņu pieņemšanas termiņu. Vienlaikus Anotācijā nav skaidrota lēmuma pieņemšanas termiņa pagarināšanas nepieciešamība.  Administratīvā procesa likuma 64. panta pirmā daļa paredz, ka, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā – īsāks termiņš administratīvā akta izdošanai. No minētā izriet, ka Likumā var tikt noteikts no Administratīvā procesa likuma 64. panta pirmajā daļā paredzētā viena mēneša termiņa atšķirīgs administratīvā akta izdošanas termiņš. Vienlaikus šāda atšķirīga termiņa noteikšanas nepieciešamība ir jāskaidro Anotācijā. Papildus norādām, ka lēmuma pieņemšanas termiņa skaitīšana no brīža, kad persona iesniegusi visus dokumentus, var nesamērīgi pagarināt termiņu, kādā tiks pieņemts lēmums. Proti, formāli lēmuma pieņemšanai noteikts 30 darbdienu termiņš, taču faktiski nav zināms, cik garš tas būs, ja persona, iesniedzot iesniegumu, nebūs iesniegusi visus lēmuma pieņemšanai nepieciešamos dokumentus. Līdz ar to ir nepieciešams izvērtēt šāda regulējuma samērīgumu.  Ņemot vērā minēto, lūdzam precizēt Likumprojekta 5. pantu un papildināt Anotāciju ar attiecīgu skaidrojumu.  **Tieslietu ministrijas š.g. 8.maija uzturētais iebildums.**Likumprojekta 5. pantā ietvertā Alternatīvo ieguldījumu fondu un to pārvaldnieku likuma (turpmāk – Likums) 18. panta trešā daļa noteic, ka lēmumu par pārvaldnieka licencē norādīto papildpakalpojumu vai Likuma 5. panta septītajā un astotajā daļā minēto pakalpojumu maiņu Finanšu un kapitāla tirgus komisija pieņem viena mēneša laikā pēc visu šajā pantā minēto atbilstoši normatīvajos aktos noteiktajām prasībām sagatavoto un noformēto dokumentu saņemšanas. Administratīvā procesa likuma 64. panta pirmā daļa paredz, ka, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā – īsāks termiņš administratīvā akta izdošanai. No minētā izriet, ka Likumā var tikt noteikts no Administratīvā procesa likuma 64. panta pirmajā daļā paredzētā termiņa atšķirīgs administratīvā akta izdošanas termiņš, taču šāda atšķirīga regulējuma nepieciešamība ir jāskaidro likumprojekta anotācijā.  Vienlaikus vēršam uzmanību, ka Administratīvā procesa likuma 59. panta pirmā daļa paredz, ka pēc administratīvās lietas ierosināšanas iestāde iegūst informāciju, kas saskaņā ar normatīvajiem aktiem ir nepieciešama, lai pieņemtu attiecīgo lēmumu. Proti, Administratīvā procesa likums paredz iestādes pienākumu iegūt lēmuma pieņemšanai nepieciešamo informāciju, kas tiek iegūta lēmuma pieņemšanas termiņa ietvaros. Savukārt, ja iestāde objektīvu apstākļu dēļ nevar ievērot lēmuma pieņemšanai noteikto viena mēneša termiņu, saskaņā ar Administratīvā procesa likuma 64. panta otrajā daļā noteikto ir iespējams pagarināt lēmuma pieņemšanas termiņu. Ja persona būs iesniegusi visu lēmuma pieņemšanai nepieciešamo informāciju, nav saprotams, kāpēc lēmuma pieņemšanai ir vajadzīgs viens mēnesis. Administratīvā procesa likuma 64. panta pirmajā daļā noteiktā viena mēneša termiņa ietvaros iestādei ir paredzēts gan izskatīt iesniegumu un iegūt tā izskatīšanai visu nepieciešamo informāciju, gan pieņemt lēmumu. Savukārt likumprojekta 5. pantā ietvertā Likuma 18. panta trešā daļa paredz, ka viena mēneša termiņa ietvaros Finanšu un kapitāla tirgus komisija izskatīs iesniegumu un pieņems lēmumu. Proti, vai ir nepieciešams noteikt lēmuma pieņemšanai viena mēneša termiņu, ja iestādei lēmuma pieņemšanas termiņa ietvaros nav nepieciešams iegūt lēmuma pieņemšanai nepieciešamo informāciju. Lēmuma pieņemšanas termiņa skaitīšana no brīža, kad persona iesniegusi visus dokumentus, var nesamērīgi pagarināt termiņu, kādā tiks pieņemts lēmums. Proti, formāli lēmuma pieņemšanai noteikts viena mēneša termiņš, taču faktiski nav zināms, cik garš tas būs, ja persona, iesniedzot iesniegumu, nebūs iesniegusi visus lēmuma pieņemšanai nepieciešamos dokumentus. Līdz ar to atkārtoti norādām, ka ir nepieciešams izvērtēt, vai lēmuma pieņemšanai noteiktais viens mēnesis no visu lēmuma pieņemšanai nepieciešamo dokumentu saņemšanas brīža ir samērīgs termiņš.  Ņemot vērā minēto, atkārtoti lūdzam izvērtēt likumprojekta 5. pantā ietvertā Likuma 18. panta trešajā daļā noteiktā termiņa samērīgumu un nepieciešamību un papildināt likumprojekta anotāciju ar attiecīgo izvērtējumu.              Papildus vēršam uzmanību, ka Tieslietu ministrija par likumprojektā "Ieguldījumu brokeru sabiedrību likums" ietverto līdzīgu regulējumu iepriekš izteikusi līdzīgu iebildumu, līdz ar to pamatojums, ka šādu regulējumu noteic likumprojekts "Ieguldījumu brokeru sabiedrību likums", nav pietiekams.   Vienlaikus izsakām šādu priekšlikumu:              Likumprojekta anotācijas kopsavilkumā norādīts, ka likumprojekts stāsies spēkā pēc tā pieņemšanas vispārējā kārtībā. Ņemot vērā to, ka saskaņā ar likumprojektā noteikto tas stāsies spēkā vienlaikus ar Ieguldījumu brokeru sabiedrību likumu, aicinu likumprojekta anotācijas kopsavilkumā ietverto informāciju atbilstoši precizēt. | **Iebildums ņemts vērā. Sniedzam skaidrojumu.** Spēkā esošais Alternatīvo ieguldījumu fondu un to pārvaldnieku likuma 18.pants paredz licencē noteikto papildpakalpojumu maiņu ar 15 dienu termiņu Finanšu un kapitāla tirgus komisijai lēmuma pieņemšanai. Likumprojekta 5.pants paredz izteikts Alternatīvo ieguldījumu fondu un to pārvaldnieku likuma 18.pantu jaunā redakcijā, nosakot, ka alternatīvie ieguldījumu fondi un to pārvaldnieki varēs mainīt arī licencē norādītos ieguldījumu pakalpojumus. Ņemot vērā minēto nepieciešams mainīt arī lēmumu pieņemšanas termiņu Finanšu un kapitāla tirgus komisijai, tādejādi radot konsekventu regulējumu visiem finanšu un kapitāla tirgus dalībniekiem. Proti, Finanšu instrumentu tirgus likuma 109.pants paredz licencē noteikto ieguldījumu pakalpojumu un ieguldījumu blakuspakalpojumu maiņu, kur minētā panta ceturtā daļa paredz šo 30 darbdienu termiņu lēmumu pieņemšanai.  Taču, ņemot vērā, ka Finanšu instrumentu tirgus likuma 109.pants tiek pārcelts likumprojektā “Ieguldījumu brokeru sabiedrību likums”, tad minēto termiņu precizējam no 30 darbdienām uz vienu mēnesi.  Finanšu instrumentu tirgus likuma 109.pants attiecas uz visiem finanšu tirgus dalībniekiem, kuriem ir izsniegta licence ieguldījumu pakalpojumu sniegšanai, tai skaitā arī uz alternatīvajiem ieguldījumu fondiem un to pārvaldniekiem. Papildus norādām, lēmuma pieņemšanas termiņa skaitīšana no brīža, kad persona iesniegusi visus dokumentus tieši motivē finanšu un kapitāla tirgus dalībniekus iesniegt visus nepieciešamos dokumentus, lai Finanšu un kapitāla komisija var pieņemt lēmumu, kas pēc būtības ir paša finanšu un kapitāla tirgus dalībnieka interesēs.  Šāds regulējums izriet no Eiropas Parlamenta un Padomes 2011.gad 8.jūnija Direktīvas Nr. 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr. 1060/2009 un Regulā (ES) Nr. 1095/2010 8.panta 5.punkta. | | Likumprojekta 5.pants, 18.panta otrā daļa:  (2) Lēmumu par pārvaldnieka licencē norādīto papildpakalpojumu vai šā likuma 5.panta septītajā un astotajā daļā minēto pakalpojumu maiņu Komisija pieņem viena mēneša laikā pēc visu šajā pantā minēto atbilstoši normatīvajos aktos noteiktajām prasībām sagatavoto un noformēto dokumentu saņemšanas.  Papildināts anotācijas I sadaļas 2.punkts: “Papildus tiek precizēts arī lēmuma pieņemšanas tremiņš Finanšu un kapitāla tirgus komisijai, proti, viena mēneša termiņš tiek salāgots ar likumprojekta “Ieguldījumu brokeru sabiedrību likums” 14.panta trešajā daļā paredzēto termiņu, kurš paredz licencē noteikto ieguldījumu pakalpojumu un ieguldījumu blakuspakalpojumu maiņu.  Regulējums attiecībā uz lēmumu par pārvaldnieka licencē norādīto papildpakalpojumu vai ieguldījumu pakalpojumu maiņu pēc visu atbilstoši normatīvajos aktos noteiktajām prasībām sagatavoto un noformēto dokumentu saņemšanas izriet no Eiropas Parlamenta un Padomes 2011.gad 8.jūnija Direktīvas Nr. 2011/61/ES par alternatīvo ieguldījumu fondu pārvaldniekiem un par grozījumiem Direktīvā 2003/41/EK, Direktīvā 2009/65/EK, Regulā (EK) Nr. 1060/2009 un Regulā (ES) Nr. 1095/2010, proti, minētās direktīvas 8.panta 5.punkta, kurš paredz noteikumus attiecībā uz licences izsniegšanu pārvaldniekam. Attiecīgi šāda kārtība tiek attiecināta arī uz licencē norādīto papildpakalpojumu vai ieguldījumu pakalpojumu maiņu, lai nodrošinātu finanšu un kapitāla tirgus dalībniekam ātrāku un efektīvāku licencēšanas procesa pieejamību, ļaujot finanšu un kapitāla tirgus dalībniekam novērst nepilnības iesniegtajos dokumentos viena procesa ietvaros.”. |
| 2. |  | **Iebildums.** Anotācijas kopsavilkumā ir norādīts, ka Likumprojekta mērķis ir saskaņot Likuma normas ar likumprojekta "Ieguldījumu brokeru sabiedrību likums" normām, lai nodrošinātu tiesību sistēmas saskaņotību un pārņemtu Direktīvas 2019/2034 prasības. Vienlaikus Likumprojektā nav noteikts, ka kādas no tā normām stājas spēkā vienlaikus ar likumprojektu "Ieguldījumu brokeru sabiedrību likums". Anotācijas IV sadaļas 1. punktā norādīts, ka Likumprojekts Ministru kabinetā un Saeimā izskatāms vienlaicīgi ar likumprojektu "Ieguldījumu brokeru sabiedrību likums" un citiem ar to saistītajiem likumprojektiem. Vēršam uzmanību uz to, ka vairāku saistītu likumprojektu izskatīšana vienlaicīgi nenodrošina, ka tie arī stāsies spēkā vienlaicīgi.  Ņemot vērā minēto, lūdzam papildināt Likumprojektu, nosakot, kuras Likumprojekta normas stāsies spēkā vienlaikus ar likumprojektu "Ieguldījumu brokeru sabiedrību likums". | **Iebildums ņemts vērā.** Likumprojekts papildināts ar norādi par tā spēkā stāšanos. | | Papildināts likumprojekts: “Likums stājas spēkā vienlaikus ar Ieguldījumu brokeru sabiedrību likumu”.  Precizēts anotācijas kopsavilkums:  “Likumprojekts stāsies spēkā vienlaikus ar likumprojektu “Ieguldījumu brokeru sabiedrību likums”.”  Papildināts anotācijas IV sadaļas 1.punkts:  “Likumprojekts stāsies spēkā vienlaikus ar likumprojektu “Ieguldījumu brokeru sabiedrību likums”.” |
| Atbildīgā amatpersona | | | |  |  | |  |
|  | | | | (paraksts)\* |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Aivis Hammers

|  |
| --- |
| Finanšu ministrijas  Finanšu tirgus politikas departamenta juriskonsults |
| (amats) |
| tālr. 67095441 |
| (tālruņa un faksa numurs) |
| aivis.hammers[@fm.gov.lv](mailto:Imants.Tiesnieks@fm.gov.lv) |
| (e-pasta adrese) |

Aivis Hammers

67095441, aivis.hammers[@fm.gov.lv](mailto:Imants.Tiesnieks@fm.gov.lv)